

#### ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ

####  ԵՎ ՍՊՈՐՏԻ ՆԱԽԱՐԱՐ

**ՀՐԱՄԱՆ**

 N o - Ն « » 2022

**ՆՈՐ ՉԱՓՈՐՈՐՈՇՉԻՆ ՀԱՄԱՊԱՏԱՍԽԱՆ՝ ՀՀ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ 7-ՐԴ ԵՎ 10-ՐԴ ԴԱՍԱՐԱՆՆԵՐԻ** **«ՀԱՄԱՇԽԱՐՀԱՅԻՆ ՊԱՏՄՈՒԹՅՈՒՆ»** **ԱՌԱՐԿԱՅԻ ԼՐԱՄՇԱԿՎԱԾ ԾՐԱԳՐԵՐԸ** **ՀԱՍՏԱՏԵԼՈՒ ՄԱՍԻՆ**

 Ղեկավարվելով «Հանրակրթության մասին» ՀՀ օրենքի 30-րդ հոդվածի 1-ին մասի 1-ին կետով՝

**ՀՐԱՄԱՅՈՒՄ ԵՄ**

1. Հաստատել նոր չափորոշչին համապատասխան՝ ՀՀ հանրակրթական ուսումնական հաստատություններում «Համաշխարհային պատմություն» առարկայի 7-րդ և 10-րդ դասարանների լրամշակված ծրագրերը՝ համաձայն հավելվածի:

 **Վ. ԴՈՒՄԱՆՅԱՆ**

 **Հավելված**

 **ՀՀ կրթության, գիտության, մշակույթի և սպորտի նախարարի**

**2022 թվականի \_\_\_\_\_\_\_\_\_\_\_\_\_\_\_ -ի N հրամանի**

**ՀԱՄԱՇԽԱՐՀԱՅԻՆ ՊԱՏՄՈՒԹՅՈՒՆ**

**ԱՌԱՐԿԱՅԱԿԱՆ ԾՐԱԳՐԵՐ**

**7-ՐԴ ԴԱՍԱՐԱՆ**

1. Քաղաքակրթությունների առաջացումը Հին Արևելքում:
2. Անտիկ քաղաքակրթություններ. Հին Հունաստան, Հռոմ:
3. Միջնադարյան քաղաքակրթությունների զարգացման ուղին Արևմուտքում և Ամերիկայում:
4. Միջնադարյան քաղաքակրթությունների զարգացման ուղին Արևելքում:

|  |
| --- |
| **Թեմա 1** |
| **Քաղաքակրթությունների առաջացումը Հին Արևելքում:**  |
| **Նպատակ** |
| Ձևավորել հնագույն քաղաքակրթությունների անցած ուղին վերլուծելու և մեկնաբանելու հմտություն, առօրյա հասարակությունների վրա ունեցած ազդեցությունը գնահատելու կարողություն:  |
| **Ուսումնասիրման հարցեր** |
| * Ո՞րոնք են Հին Արևելքի քաղաքակրթությունների առանձնահատկությունները:
* Ինչպե՞ս են մեր նախնիների ստեղծած մշակութային արժեքներն արտահայտվում մեր օրերում, ինչքանո՞վ են դրանք արդիական:
* Կարևո՞ր է պահպանել նախնիներից մեզ հասած մշակութային արժեքները, ինչո՞վ:
 |
| **Հիմնական հասկացություն** | **Ենթահասկացություն** |
| Քաղաքակրթություն |  ԿառավարումՓոխկապակցվածություն |
| **Վերջնարդյունք** |
| 7.1.1. Ներկայացնի հնագույն քաղաքակրթությունները, դրանց ձևավորման ու զարգացման  ընթացքը, առանձնահատկությունները համեմատի միմյանց հետ:7.1.2. Վերլուծի և համակարգի հնագույն քաղաքակրթությունների ձեռքբերումները քաղաքական, տնտեսական, մշակութային, հասարակական համատեքստում:7.1.3. Ուսումնասիրի հին քաղաքակրթությունների կողմից ժամանակի մարտահրավերները հաղթահարելու գործընթացները՝ դիտարկելով այն որպես հասարկության զարգացման կարևոր բաղադրիչ:7.1.4. Գնահատի հնագույն քաղաքակրթությունների ազդեցությունը արդի հասարակությունների վրա: |
| **Թեմայի բովանդակությունը** |
| 1. Հին եգիպտական քաղաքակրթությունը:
2. Միջագետքյան քաղաքակրթությունը:
3. Խեթական թագավորություն, Աքեմենյան Իրան:
4. Չինաստան, Հնդկաստան:
 |
| **Առաջարկվող գործունեության ձևեր** | **Խաչվող հասկացություններ** |
| * Աշխատանք սկզբնաղբյուրներով
* Դեպքի ուսումնասիրություն
* 3D մոդելով միջավայրի ստեղծում
* Սահիկաշարի պատրաստում
* Ալբոմների, թղթապանակների ստեղծում
* Ուսումնասիրելով իր համայնքը հավաքագրի և ամբողջացնի հնագույն քաղաքակրթությունների ձեռքբերումները:
 | **Օրինաչափություն**Պատճառները,հետևանքները, ընդհանրությունները, առանձնահատկությունները՝ որպես պատմական և հասարակական երևույթների և իրադարձությունների օրինաչափություններ:  |
| **Միջառարկայական կապերը թեմայում** |
| **Աշխարհագրություն**-Քաղաքակրթությունների զարգացման աշխարհագրական միջավայրի ազդեցությունը:**Լեզու, գրականություն** - Պատմական տեքստերի ընթերցում:**Մաթեմատիկա** - Հաշվարկներ:**Արվեստ** - Պատմության արտացոլանքը:**ՏՀՏ**-սահիկաշարի ստեղծման, տեքստային խմբագրիչներով աշխատելու հմտություններ:  |
| **Կապը Հանրակրթության չափորոշչի միջին դպրոցի վերջնարդյունքների հետ**  |
| Հ 2, Հ 8, Հ15, Հ17, Հ25, Հ26, Հ28, Հ30, Հ 31, Հ44,  |

|  |
| --- |
| **Թեմա 2** |
| **Անտիկ քաղաքակրթություններ. Հին Հունաստան, Հռոմ** |
| **Նպատակ** |
| Ձևավորել անտիկ քաղաքակրթության կազմավորման և զարգացման օրինաչափություններն ու առանձնահատկությունները վերլուծելու, նորարությունների ունեցած դերը ժամանակակից աշխարհի վրա ցույց տալու և գնահատելու հմտություն: |
| **Ուսումնասիրման հարցեր** |
| * Ո՞րոնք են անտիկ քաղաքակրթությունների առանձնահատկությունները:
* Ո՞րն է անտիկ քաղաքակրթության ներդրումը համաշխարհային քաղաքակրթության մեջ:
* Արդյո՞ք հնարավոր է պատկերացնել արդի աշխարհի զարգացումը առանց անտիկ քաղաքակրթության:
 |
| **Հիմնական հասկացություն** | **Ենթահասկացություն** |
| Գլոբալ փոխազդեցություն | Ժամանակ, տեղ, տարածություն,Զարգացում |
| **Վերջնարդյունք** |
| Վերլուծի անտիկ քաղաքակրթությունների ձևավորման և զարգացման գործընթացները, առանձնահատկությունները համեմատի միմյանց հետ:Վերլուծի այն գործընթացները և գաղափարները, որոնք հանգեցրին անտիկ քաղաքակրթությունների կործանմանը:Ուսումնասիրի անտիկ քաղաքակրթությունների կողմից ժամանակի մարտահրավերները հաղթահարելու գործընթացները՝ դիտարկելով այն որպես հասարկության զարգացման կարևոր բաղադրիչ:Գնահատի անտիկ քաղաքակրթությունների ձեռքբերումները և ազդեցությունը արդի հասարակությունների վրա: |
| **Թեմայի բովանդակություն** |
| 1. Հունական քաղաքակրթության սկիզբը, զարգացումը, անկումը:
2. Հունական քաղաքակրթության քաղաքական, տնտեսական, հասարակական և մշակութային կյանքը:
3. Հունական քաղաքակրթության ձեռքբերումներն ու ազդեցությունը ժամանակակից աշխարհի վրա:
4. Հռոմեական քաղաքակրթության սկիզբը, զարգացումը, անկումը:
5. Հռոմեական պետության քաղաքական, տնտեսական, հասարակական և մշակութային կյանքը:
6. Հռոմեական քաղաքակրթության ձեռքբերումներն ու ազդեցությունը ժամանակակից աշխարհի վրա:
7. Հելլենիստական աշխարհ. մշակութային ժառանգություն, համաշխարհայնացման առաջին փորձերը:
 |
| **Առաջարկվող գործունեության ձևեր** | **Խաչվող հասկացություններ** |
| * Աշխատանք սկզբնաղբյուրներով
* Դեպքի ուսումնասիրություն
* Սահիկաշարի պատրաստում
* Բանավեճ
* Դերային խաղ

Համագործակցային աշխատանքՆախագծային աշխատանք | **Անհատական և մշակութային արժեհամակարգ** Անհատի դերը և գործունեության ազդեցությունը պատմության հոլովույթում:Արժևորել ազգային ու համաշխարհային մշակութային արժեքները հանրահռչակելու, պահպանելու, զարգացնելու և փոխանցելու անհրաժեշտությունը: |
| **Միջառարկայական կապերը թեմայում** |
| **Աշխարհագրություն** - Քարտեզի ճանաչում:**Հայոց լեզու և գրականություն** - Հունական առասպելները, տեքստերի ընթերցում:**Արվեստ** -Հունական արվեստի առանձնահատկությունների ուսումնասիրում. նկարչություն, երաժշտություն, պար:**Մաթեմատիկա** – Ձեռքբերումները՝ հաշվարկները, չափումները:**Հասարակագիտություն –** կառավարման համակարգերի ուսումնասիրում:**ՏՀՏ-**սահիկաշարի պատրաստման, տեքստային խմբագրիչներով աշխատելու հմտություններ: |
| **Կապը Հանրակրթության չափորոշչի միջին դպրոցի վերջնարդյունքների հետ**  |
| Հ 2, Հ 8, Հ 15, Հ 17, Հ 25, Հ 27, Հ 28, Հ 30, Հ 31, Հ 39, Հ 44, |

|  |
| --- |
| **Թեմա 3** |
| **Միջնադարյան քաղաքակրթությունների զարգացման ուղին Արևմուտքում և Ամերիկայում** |
| **Նպատակ** |
| Ձևավորել Արևմուտքի և Ամերիկայի միջնադարյան քաղաքակրթությունների ձևավորման, զարգացման և անկման օրինաչափություններն ու առանձնահատկությունները վերլուծելու, դրանց ունեցած ներդրումն արդի աշխարհում գնահատելու հմտություն:  |
| **Ուսումնասիրման հարցեր** |
| * Ո՞րոնք են Արևմտյան Եվրոպայի և Ամերիկայի միջնադարյան քաղաքակրթությունների առանձնահատկությունները:
* Ի՞նչ ներդրում են ունեցել Արևմտյան Եվրոպայի և Ամերիկայի միջնադարյան քաղաքակրթությունները համաշխարհային քաղաքակրթության մեջ:
* Արդյոք հնարավո՞ր է պատկերացնել արդի աշխարհի զարգացումը առանց Արևմուտքի և Ամերիկայի միջնադարյան քաղաքակրթության:
 |
| **Հիմնական հասկացություն** | **Ենթահասկացություն** |
| Փոփոխություն | ՀարաբերություններՊատճառ-հետևանք |
| **Վերջնարդյունք** |
| 7.3.1.Վերլուծի Արևմուտքի և Ամերիկայի միջնադարյան քաղաքակրթությունների ձևավորման զարգացման առանձնահատկություններն ու օրինաչափությունները:7.3.2.Հետազոտի և ներկայացնի Արևմուտքի և Ամերիկայի միջնադարյան քաղաքակրթությունների անկման պատճառները:7.3.3.Համեմատի Արևմուտքի և Ամերիկայի միջնադարյան քաղաքակրթությունների քաղաքական, տնտեսական, հասարակական և մշակութային կյանքի առանձնահատկությունները: 7.3.4.Գնահատի Արևմուտքի և Ամերիկայի միջնադարյան քաղաքակրթությունների ունեցած ներդրումը արդի աշխարհի ձևավորման վրա:  |
| **Թեմայի բովանդակություն** |
| 1. «Ժողովուրդների մեծ գաղթը» և Արևմտահռոմեական կայսրության անկումը. նոր պետությունների առաջացումը:
2. Արևելահռոմեական կայսրությունը (Բյուզանդիա):
3. Ռուսական պետություն:
4. Խաչակրաց արշավանքները և դրանց հետևանքները:
5. Անգլիան միջնադարում
6. Ֆրանսիան միջնադարում
7. Գերմանիան միջնադարում
8. «Ամերիկյան մինչկոլումբոսյան» քաղաքակրթությունները:
 |
| **Առաջարկվող գործունեության ձևեր** | **Խաչվող հասկացություններ** |
| * Աշխատանք սկզբնաղբյուրներով, աղբյուրների ուսումնասիրություն
* Հիմնախնդիրների հետազոտում
* Սահիկաշարի, թղթապանակի, ստեղծում
* Փաստավավերագրական ֆիլմերի դիտում
* էքսկուսիա վիրտուալ թանգարաններում
 | * **Համաշխարհայնացում**

Հասարակությունների և համակարգերի, համաշխարհային և տեղական գործընթացների  փոխհարաբերությունները, դրանց ազդեցությունը և հետևանքները մարդկության և շրջակա միջավայրի վրա:  |
| **Միջառարկայական կապերը թեմայում** |
| **Աշխարհագրություն** - Քաղաքական և ֆիզիկական քարտեզ:**Հասարակագիտություն** - Քաղաքական համակարգեր:**Գրականություն** - Տեքստերի ուսումնասիրում ու վերլուծում, մասնավորապես՝ արաբական և հնդկական մաթեմատիկական դպրոցների վերաբերյալ:**Մաթեմատիկա** - Հաշվարկներ և խնդիրների կազմում:**ՆԶՊ** - Բանակների կառուցվածքի, զենքի տեսակների ուսումնասիրում:**Արվեստ** -Քաղաքակրթությունների տարբերությունների արտացոլումն արվեստում:**ՏՀՏ-** սահիկաշարի պատրաստման, տեքստային խմբագրիչներով աշխատելու հմտություններ: |
| **Կապը Հանրակրթության չափորոշչի միջին դպրոցի վերջնարդյունքների հետ**  |
| Հ 2, Հ 8, Հ 15, Հ 17, Հ 25, Հ 26, Հ 28, Հ 30, Հ 31, Հ44, |

|  |
| --- |
| **Թեմա 4** |
| **Միջնադարյան քաղաքակրթությունների զարգացման ուղին Արևելքում**  |
| **Նպատակ** |
| Ձևավորել Արևելքի միջնադարյան քաղաքակրթությունների ձևավորման, զարգացման և անկման օրինաչափություններն ու առանձնահատկությունները վերլուծելու, դրանց ունեցած ներդրումն արդի աշխարհում գնահատելու հմտություն:  |
| **Ուսումնասիրման հարցեր** |
| * Ո՞րոնք էին Արևելքի միջնադայան քաղաքակրթությունների առանձնահատկությունները:
* Ո՞րոնք են Արևելքի միջնադարյան քաղաքակրթությունների ներդրումը համաշխարհային քաղաքակրթության մեջ:
* Արդյոք հնարավո՞ր է պատկերացնել արդի աշխարհի զարգացումն առանց Արևելքի միջնադարյան քաղաքակրթությունների:
 |
| **Հիմնական հասկացություն** | **Ենթահասկացություն** |
| Համակարգ | ՆորարարությունՀեռանկար |
| **Վերջնարդյունք** |
| 7.4.1. Վերլուծի Արևելքի միջնադարյան քաղաքակրթությունների ձևավորման, զարգացման առանձնահատկություններն ու օրինաչափությունները:7.4.2. Հետազոտի և ներկայացնի Արևելքի միջնադարյան քաղաքակրթությունների անկման պատճառները:* + 1. Համեմատի Արևելքի միջնադարյան քաղաքակրթությունների քաղաքական, տնտեսական, հասարակական և մշակութային կյանքի առանձնահատկությունները:
		2. Գնահատի Արևելքի միջնադարյան քաղաքակրթությունների ունեցած ներդրումն արդի աշխարհի ձևավորման վրա:
 |
| **Թեմայի բովանդակություն** |
| 1. Արաբական խալիֆայություն:
2. Մոնղոլական արշավանքները և «եվրասիական» տերության ստեղծումը:
3. Չինական քաղաքակրթությունը միջնադարում:
4. Հնդկաստանը միջնադարում:
5. Ճապոնիան միջնադարում:
6. Թուրքական պետությունը միջնադարում:
7. Պարսկական պետությունը միջնադարում:
 |
| **Առաջարկվող գործունեության ձևեր** | **Խաչվող հասկացություններ** |
| * Աշխատանք սկզբնաղբյուրներով, աղբյուրների ուսումնասիրություն:
* Հիմնախնդիրների հետազոտում:
* Սահիկաշարի, թղթապանակի, ստեղծում
* Փաստավավերագրական ֆիլմերի դիտում
* էքսկուսիա վիրտուալ թանգարաններում
 | **Ժամանակ և տարածություն** Պատմության շրջադարձային իրադարձությունները, երևույթները, ընկերային ու առտնին կյանքն ու սովորույթները, անհատների, հասարակությունների և քաղաքակրթությունների փոխհարաբերությունները, անձի, ազգի և մարդկության տեսանկյունից:  |
| **Միջառարկայական կապերը թեմայում** |
| **Աշխարհագրություն** - Քաղաքական և ֆիզիկական քարտեզ:**Հասարակագիտություն** - Քաղաքական համակարգեր:**Գրականություն** - Տեքստերի ուսումնասիրում ու վերլուծում, մասնավորապես՝ արաբական և հնդկական մաթեմատիկական դպրոցների վերաբերյալ:**Մաթեմատիկա** - Հաշվարկներ և խնդիրների կազմում:**ՆԶՊ** - Բանակների կառուցվածքի, զենքի տեսակների ուսումնասիրում:**Արվեստ** -Քաղաքակրթությունների տարբերությունների արտացոլումն արվեստում:**ՏՀՏ-** սահիկաշարի պատրաստման, տեքստային խմբագրիչներով աշխատելու հմտություններ: |
| **Կապը Հանրակրթության չափորոշչի միջին դպրոցի վերջնարդյունքների հետ**  |
| Հ 2, Հ 8, Հ 15, Հ 17, Հ 25, Հ 26, Հ 28, Հ 30, Հ 31, Հ44 |

**ՀԱՄԱՇԽԱՐՀԱՅԻՆ ՊԱՏՄՈՒԹՅՈՒՆ**

**10-ՐԴ ԴԱՍԱՐԱՆ**

1. Պատմությունն ու ես
2. Հին Արևելքի քաղաքակրթությունները
3. Անտիկ քաղաքակրթությունները
4. Հին աշխարհի մայրամուտը և Նորի սկզբնավորումը
5. Զարգացած և Ուշ միջնադար
6. Նոր աշխարհի հասարակական և մշակութային նկարագիրը

|  |
| --- |
| **Թեմա 1** |
| Պատմությունն ու ես  |
| **Նպատակ** |
| Ձևավորել պատմության փուլաբաժանումները դասակարգելու, պատմական աղբյուրները ճանաչելու, վերլուծելու, քաղաքակրթությունների ձեռքբերումներն ու բացթողումները գնահատելու կարողություն: |
| **Վերջնարդյունք** |
| 10.1.1. Դասակարգի պատմության փուլաբաժանումները, մեկնաբանի պատմական  գործընթացները:10.1.2. Մեկնաբանի «քաղաքակրթություն» եզրույթը, դասակարգի քաղաքակրթության տիպերը:10.1.3. Վերլուծի և գնահատի քաղաքակրթությունների ձեռքբերումներն ու բացթողումները:10.1.4. Մեկնաբանի և համատեքստում կիրառի պատմական եզրույթները, վերլուծի պատմական աղբյուրները:  |
| **Թեմայի բովանդակություն** |
| 1. Ի՞նչ է պատմությունը, պատմության պարբերացումը, պատմական աղբյուրները, պատմական գործընթացի կարևորությունը:
2. Քաղաքակրթության տիպաբանությունը. քաղաքական, տնտեսական, հասարակական, մշակութային:
3. Հնագույն քաղաքակրթությունների ազդեցությունը արդի աշխարհում:
 |
| **Առաջարկվող գործունեության ձևեր** | **Խաչվող հասկացություններ** |
| * Աղբյուրների ուսումնասիրություն:
* Հիմնախնդիրների հետազոտում:
* Սահիկաշարերի պատրաստում:
 | **Օրինաչափություն**Պատճառները, հետևանքները, առանձնահատկությունները, ընդհանրությունները՝ որպես պատմական և հասարակական երևույթների և իրադարձությունների օրինաչափություններ: |
| **Միջառարկայական կապերը թեմայում** |
| **Հայոց պատմություն** - Հայկական լեռնաշխարհի հնագույն պետական կազմավորումները և Հին Արևելքի երկրները:**Աշխարհագրություն** - Աշխատանք քարտեզներով և ուրվագծային քարտեզներով:**Հայոց լեզու** - Լեզու և գիր, լեզվաընտանիք և ժողովուրդներ, գրային համակարգեր, գրանյութ, հնդեվրոպացիներ. տվյալների հավաքում և մշակում, բանավոր և գրավոր ճիշտ, գրագետ, փաստարկված խոսքի կառուցում:**ՏՀՏ**- տեղեկատվական տեխնոլոգիաների կիրառումը դասընթացի ժամանակ: |
| **Կապը Հանրակրթության չափորոշչի ավագ դպրոցի վերջնարդյունքների հետ** |
| **Մ11, Մ14, Մ15, Մ16, Մ24, Մ28, Մ29, Մ35, Մ39, Մ40, Մ41:** |

|  |
| --- |
| **Թեմա 2** |
| ***Հին Արևելքի քաղաքակրթությունները***  |
| **Նպատակ** |
| Ձևավորել հինարևելյան հասարակությունների կազմավորման, զարգացման գործընթացների ազդեցությունը համաշխարհային պատմության համատեքստում վերլուծելու հմտություն: |
| **Վերջնարդյունք** |
| 10.2.1. Հետազոտի հին արևելյան հասարակությունների ձևավորման և զարգացման գործընթացները, համեմատի և համադրի այդ հասարակությունները:10.2.2. Վերլուծի հին արևելյան հասարակությունների ազդեցությունը համաշխարհային պատմական գործընթացների վրա:10.2.3. Հետազոտի և ներկայացնի հին արևելյան հասարակություններում ձևավորված համակարգերը: 10.2.4. Գնահատի հին արևելյան հասարակությունների դերը արդի աշխարհում: |
| **Թեմայի բովանդակություն** |
| 1. Հին Եգիպտական հասարակությունը: Քաղաքակրթական ձեռքբերումները և արդի հիմնախնդիրները:
2. Հին Միջագետքի հասարակությունը (Ք.ա. IV հազարամյակ - Ք.ա. 539 թ.), քաղաքակրթական ձեռքբերումները, և արդի հիմնախնդիրները:
3. Իրանական բարձրավանդակի պետությունները: Աքեմենյան աշխարհակալ տերությունը:
4. Փոքր Ասիայի, Արևելամիջերկրածովյան երկրների և Հայկական լեռնաշխարհի հնագույն քաղաքակրթությունները, քաղաքակրթական ձեռքբերումները:
5. Հին Չինաստանի քաղաքակրթությունը, քաղաքակրթական ձեռքբերումները և արդի հիմնախնդիրները:
6. Հին Հնդկաստանի քաղաքակրթությունը, քաղաքակրթական ձեռքբերումները և արդի հիմնախնդիրները:
 |
| **Առաջարկվող գործունեության ձևեր** | **Խաչվող հասկացություններ** |
| * Աշխատանք սկզբնաղբյուրներով,
* Գրաֆիկական կազմակերպիչներ
* Ֆիլմերի դիտում և քննարկում,
* Կլոր սեղան-քննարկում,
* Բանավեճ,
* էսսե:
 | **Ժամանակ և տարածություն**Պատմության շրջադարձային իրադարձությունները, երևույթները, ընկերային ու առտնին կյանքն ու սովորույթները, անհատների, հասարակությունների և քաղաքակրթությունների փոխհարաբերությունները անձի, ազգի և մարդկության տեսանկյունից: |
| **Միջառարկայական կապերը թեմայում** |
| **Հայոց պատմություն** - Հայկական լեռնաշխարհը հնագույն ժամանակներում, Հայկական լեռնաշխարհի պետական կազմավորումները և Հին Արևելքի երկրները:**Աշխարհագրություն** - Աշխատանք քարտեզներով:**Հայոց լեզու** - Լեզու և գիր, լեզվաընտանիք և ժողովուրդներ, գրային համակարգեր, գրանյութ, հնդեվրոպացիներ. տվյալների հավաքում և մշակում, բանավոր և գրավոր ճիշտ, գրագետ, փաստարկված խոսքի կառուցում:**Գրականություն** - Աշխարհի առաջին էպոսը, առասպելներ:**Արվեստ** – մշակույթի ուսումնասիրում:**ՏՀՏ-** տեղեկատվական տեխնոլոգիաների կիրառումը դասընթացի ժամանակ: |
| **Կապը Հանրակրթության չափորոշչի ավագ դպրոցի վերջնարդյունքների հետ** |
| **Մ1, Մ7, Մ11, Մ14, Մ15, Մ16, Մ24, Մ28, Մ29, Մ35, Մ39, Մ40, Մ41:** |

|  |
| --- |
| **Թեմա 3** |
|  ***Անտիկ քաղաքակրթությունները***  |
| **Նպատակ** |
| Ձևավորել Հին հունական և հռոմեական քաղաքակրթությունների սկզբնավորման, զարգացման ու անկման օրինաչափությունները և առանձնահատկությունները վերլուծելու, անտիկ քաղաքակրթությունների ազդեցությունը ներկայիս աշխարհի վրա գնահատելու հմտություն: |
| **Վերջնարդյունք** |
| 10.3.1. Վերլուծի Հին հունական և հռոմեական քաղաքակրթությունների ձևավորման ու զարգացման օրինաչափություններն ու առանձնահատկությունները: 10.3.2. Համեմատի անտիկ քաղաքակրթությունները Հին արևելյան քաղաքակրթությունների հետ:10.3.2. Գնահատի անտիկ քաղաքակրթությունների ձեռքբերումները՝ որպես  հասարակությունների զարգացման խթան:10.3.4. Ներկայացնի Հին հունական և հռոմեական քաղաքակրթությունների ազդեցությունը արդի աշխարհում: |
| **Թեմայի բովանդակություն** |
| Քաղաք-պետությունները և ժողովրդավարության դրսևորումները Հին Հունաստանում:Հույն փիլիսոփաների գաղափարները՝ հասարակության զարգացման միջոց:Պելոպոնեսյան պատերազմները. քաղաքակրթական ճգնաժամը Հին Հունաստանում:Հելլենիստական մշակույթի ազդեցությունը արևելյան հասարակությունների վրա:Հռոմեական հասարակության զարգացման փուլերը: «Հռոմեական աշխարհ»-ի գաղափարը:Քրիստոնեության տարածումը Հռոմում. հասարակության կերպափոխումը:Հունահռոմեական քաղաքակրթության ազդեցությունը. միջնադարից մինչև մեր օրեր: |
| **Առաջարկվող գործունեության ձևեր** | **Խաչվող հասկացություններ** |
| * Համեմատություն հունական և հռոմեական հասարակությունների և մշակույթների, ռազմարվեստի միջև:
* Աշխատանք սկզբնաղբյուրներով:
* Հիմնախնդիրների հետազոտում:
* Սահիկաշարերի պատրաստում:
* Էսսե:
 | **Անհատական և մշակութային արժեհամակարգ** Արժևորել ազգային ու համաշխարհային մշակութային արժեքները հանրահռչակելու, պահպանելու, զարգացնելու և փոխանցելու անհրաժեշտությունը: Անհատի դերը և գործունեության ազդեցությունը պատմության հոլովույթում: |
| **Միջառարկայական կապերը թեմայում** |
| **Հայոց պատմություն** - Հայկական լեռնաշխարհը հնագույն և հին ժամանակներում, տվյալ ժամանակաշրջանի պատմական գործիչների, դեպքերի, երևույթների, իրադարձությունների, հավատալիքների ու դիցարանի իմացություն, համեմատություն, Հայաստանը և Հին հունական ու հռոմեական քաղաքակրթությունները:**Աշխարհագրություն** - Աշխատանք քարտեզներով և ուրվագծային քարտեզներով:**Հայոց լեզու** -Բանավոր և գրավոր ճիշտ, գրագետ, փաստարկված խոսքի կառուցում:**Գրականություն** - Հոմերոսի պոեմները, հին հռոմեական գրականությունը, անտիկ պատմագրությունը և Հայաստանը:**Արվեստ** - Հին աշխարհի հրաշալիքներ, արվեստի գործեր:**Հասարակագիտություն**–կառավարման համակարգերի և հասարակությունների, փիլիսոփայական գաղափարների ուսումնասիրում:**ՏՀՏ-**տեղեկատվական տեխնոլոգիաների կիրառումը դասընթացի ժամանակ: |
| **Կապը Հանրակրթության չափորոշչի ավագ դպրոցի վերջնարդյունքների հետ** |
| **Մ1, Մ7, Մ11, Մ14, Մ15, Մ16, Մ24, Մ28, Մ29, Մ35, Մ39, Մ40, Մ41:** |

|  |
| --- |
| **Թեմա 4** |
| ***Հին աշխարհի մայրամուտը և նորի սկզբնավորումը***  |
| **Նպատակ** |
| Ձևավորել Հին աշխարհի մայրամուտի և Նորի ակզբնավորման պատճառները, օրինաչափություններն ու առանձնահատկությունները, համաշխարհայնացման դրևորումներն ու ներկայիս աշխարհի հետ բազմատեսակ կապերը հետազոտելու և վերլուծելու հմտությունը: |
| **Վերջնարդյունք** |
| * + 1. Հետազոտի Հին աշխարհի հասարակական ճգնաժամն ու Նորի ձևավորման նախադրյալները:
		2. Վերլուծի համաշխարհայնացման դրսևորման ու զարգացման նախադրյալները, ընթացքն արևմուտքում և արևելքում:
		3. Համեմատի անտիկ և միջնադարյան քաղաքակրթությունները, բացահայտի օրինաչափություններն ու առանձնահատկությունները:
		4. Մեկնաբանի պատմական փորձը հաջորդ սերունդներին փոխանցելու անհրաժեշտությունը:
 |
| **Թեմայի բովանդակություն** |
| 1. Նոր պետությունների առաջացումն Արևմտահռոմեական կայսրության տարածքում: Հասարակության վերափոխումը:
2. Կաթոլիկ եկեղեցին և քրիստոնեական հասարակության ձևավորումը Արևմտյան Եվրոպայում:
3. Բյուզանդական «ուղղափառ» հասարակության ձևավորումը: Հոգևոր-մշակութային կապի խզումը Բյուզանդիայի և կաթոլիկ Եվրոպայի միջև:
4. Սասանյան Իրանը արևելք-արևմուտք հակադրության մեջ:
5. Իսլամի ծագումը: Արաբա-մուսուլմանական աշխարհի ձևավորումը, մուսուլմանական Իսպանիա:
6. Չինական հասարակության արժեհամակարգի ձևավորումը միջնադարում:
7. Հնդկաստանի հասարակությունը միջնադարում. կրոնադավանաբանական ազդեցությունները:
 |
| **Առաջարկվող գործունեության ձևեր** | **Խաչվող հասկացություններ** |
| * Աշխատանք սկզբնաղբյուրներով,
* Հիմնախնդիրների հետազոտում:
* Սահիկաշարերի պատրաստում:
* Խնդիրների առաջադրում, լուծումների ներկայացում և քննարկում:
* Բանավեճ:
* Քննարկում:
* Էսսե:
 | **Համաշխարհայնացում**Հասարակությունների և համակարգերի, համաշխարհային և տեղական գործընթացների  փոխհարաբերությունները, դրանց ազդեցությունը և հետևանքները մարդկության և շրջակա միջավայրի վրա:  |
| **Միջառարկայական կապերը թեմայում** |
| **Հայոց պատմություն** - Հայաստանը հելլենիզմի դարաշրջանում, տվյալ ժամանակաշրջանի պատմական գործիչների, դեպքերի, երևույթների, իրադարձությունների, դիցարանի իմացություն, համեմատություն: Հայաստանը և հելլենիստական աշխարհը:**Աշխարհագրություն** - Աշխատանք քարտեզներով:**Հայոց լեզու** - Բանավոր և գրավոր ճիշտ, գրագետ, փաստարկված խոսքի կառուցում:**Գրականություն**-Հելլենիստական դարաշրջանի գրականությունը, պատմագրությունը և Հայաստանը:**Արվեստ** -Հին աշխարհի հրաշալիքներ, հելլենիզմի դարաշրջանի արվեստի գործեր:**ՏՀՏ-** Տեղեկատվական տեխնոլոգիաների կիրառումը**:** |
| **Կապը Հանրակրթության չափորոշչի ավագ դպրոցի վերջնարդյունքների հետ** |
| **Մ1, Մ7, Մ11, Մ14, Մ15, Մ16, Մ24, Մ28, Մ29, Մ35, Մ39, Մ40, Մ41:** |

|  |
| --- |
| **Թեմա 5** |
| ***Զարգացած և ուշ միջնադար***  |
| **Նպատակ** |
| Ձևավորել միջնադարյան քաղաքակրթությունների զարգացման և փոփոխման օրինաչափություններն ու առանձնահատկությունները, միջնադարյան քաղաքակրթությունների և  ներկայիս աշխարհի առնչությունները հետազոտելու և վերլուծելու հմտություն: |
| **Վերջնարդյունք** |
| 10.5.1. Վերլուծի Զարգացած միջնադարի տարբեր քաղաքակրթությունների զարգացման և փոփոխման առանձնահատկությունները:10.5.3. Հետազոտի ձևավորված գաղափարներն ու գործընթացները, որոնք հիմք դարձան հասարակության փոփոխության համար:10.5.2.Գնահատի միջնադարյան դարաշրջանի քաղաքակրթական ձեռքբերումները: համաշխարհային մշակույթի համատեքստում, ցույց տա մշակութային արժեքները պահպանելու, զարգացնելու անհրաժեշտությունը:10.5.4. Վեր հանի միջնադարի ու ներկայիս աշխարհի բազմատեսակ կապերը, ցույց տա իր և սերունդների կապը պատմության մեջ: |
| **Թեմայի բովանդակություն** |
| Մոնղոլ-թաթարական արշավանքները. քոչվորական հասարակությունից անցում դեպի «Եվրասիական տերության»։Հարյուրամյա պատերազմը և դրա ազդեցությունը արևմտաեվրոպական հասարակությունների և պետությունների վրա:Ռուսական պետության և հասարակության կայացումը XIV-XVI դարերում։ Մոսկովյան Ռուսիա:Թյուրք-մուսուլմանական զավթողական քաղաքականությունը և արևելաքրիստոնեական հասարակությունների ճգնաժամը։ Օսմանյան տերություն:«Մինչկոլումբոսյան ամերիկյան» հասարակությունների զարգացման առանձնահատկությունները: Աշխարհագրական մեծ հայտնագործությունները և դրանց սոցիալ-տնտեսական հետևանքները:Չինական և ճապոնական քաղաքակրթությունը Զարգացած և Ուշ միջնադարում: Նոր հասարակությունների և պետությունների ձևավորումը: Հնդկաստանի հասարակության համակեցութային կերպափոխումները Մեծ մողոլների օրոք:Ռեֆորմացիայի ազդեցությունը եվրոպական հասարակության վրա։  |
| **Առաջարկվող գործունեության ձևեր** | **Խաչվող հասկացություններ** |
| * Հիմնախնդիրների հետազոտում:
* Բանավեճեր, քննարկումներ:
* Խնդիրների առաջադրում, լուծումների ներկայացում ու քննարկում:
* Էսսե:
 | **Անհատական և մշակութային արժեհամակարգ** Արժևորել ազգային ու համաշխարհային մշակութային արժեքները հանրահռչակելու, պահպանելու, զարգացնելու և փոխանցելու անհրաժեշտությունը: |
| **Միջառարկայական կապերը թեմայում** |
| **Հայոց պատմություն** - Հայաստանը միջնադարում, տվյալ ժամանակաշրջանի պատմական գործիչների, դեպքերի, երևույթների, իրադարձությունների համեմատություն, Հայաստանը և միջնադարյան քաղաքակրթությունները:**Աշխարհագրություն** - Աշխատանք քարտեզներով:**Հայոց լեզու** - Բանավոր և գրավոր ճիշտ, գրագետ, փաստարկված խոսքի կառուցում:**Գրականություն** - Միջնադարյան եվրոպական և արևելյան գրականությունը, միջնադարյան պատմագրությունը և Հայաստանը:**Արվեստ** - Միջնադարյան մշակույթի և արվեստի գործեր:**ՏՀՏ- Տ**եղեկատվական տեխնոլոգիաների կիրառումը: |
| **Կապը Հանրակրթության չափորոշչի ավագ դպրոցի վերջնարդյունքների հետ** |
| **Մ1, Մ7, Մ11, Մ14, Մ15, Մ16, Մ24, Մ28, Մ29, Մ35, Մ39, Մ40, Մ41:** |

|  |
| --- |
| **Թեմա 6** |
|  ***Նոր աշխարհի հասարակական և մշակութային նկարագիրը***  |
| **Նպատակ** |
| Ձևավորել Նոր Եվրոպայի հասարակագի ձևավորման և զարգացման օրինաչափություններն ու առանձնահատկությունները հետազոտելու, վերլուծելու և արդի աշխարհի վրա ունեցած ազդեցությունը գնահատելու հմտություն: |
| **Վերջնարդյունք** |
| 10.6.1. Վերլուծի նոր ժամանակների հասարակարգի քաղաքական, հասարակական,  սոցիալական և մշակութային զարգացումներն ու գործընթացները:10.6.2. Մեկնաբանի տարբեր հասարակությունների քաղաքակրթական մարտահրավերների  հաղթահարման ուղիները և կազմի խնդիրների լուծման իր տարբերակները:10.6.3. Հետազոտի նոր ժամանակներում ձևավորված գիտական և մշակութային արժեքները և դրանց ազդեցությունը հասարակության զարգացման տարբեր բնագավառների վրա: 10.6.4. Գնահատի նոր ժամանակների մշակույթի ազդեցությունը ներկայիս աշխարհի վրա: |
| **Թեմայի բովանդակություն** |
| 1. Սոցիալ-տնտեսական և քաղաքական միջավայրի վերակառուցումը, համակեցութային հարաբերությունները Եվրոպայում:
2. Արդյունաբերական քաղաքակրթության առաջացումը. արդյունաբերական հեղաշրջումը, հետևանքները:
3. Հասարակական փոփոխությունները, առօրյա կյանքն ու կենցաղավարությունը:
4. Գիտական նորարարությունները որպես հասարակության զարգացման շարժիչ ուժ: Գիտություն և կրթություն:
5. Վերածնունդը՝ հասարակության փոփոխման խթան:
 |
| **Առաջարկվող գործունեության ձևեր** | **Խաչվող հասկացություններ** |
| * Աշխատանք սկզբնաղբյուրներով:
* Հիմնախնդիրների հետազոտում:
* Խնդիրների առաջադրում, լուծումների ներկայացում ու քննարկում:
* Ռեֆերատ:
* Էսսե:
* Բանավեճ:
 | * **Անհատ և հարաբերություններ**

Արժևորել անհատի կյանքը, համոզ­մունք­նե­րը, արժեհամա­կար­գը, անձնական, ֆի­զի­­կական, մտավոր, սոցիա­լական, հոգ­ևոր առողջությունը, մարդկային փոխ­­հա­րաբե­րություն­ները ընտա­նի­քում, ըն­կե­­րական շրջա­պատում, հա­մայնքում: |
| **Միջառարկայական կապերը թեմայում** |
| **Հայոց պատմություն** - Հայաստանը նոր ժամանակներում, տվյալ ժամանակաշրջանի պատմական գործիչների, դեպքերի, երևույթների, իրադարձությունների համեմատություն, Հայաստանը և նոր ժամանակների Եվրոպան:**Աշխարհագրություն** - Աշխատանք քարտեզներով:**Հայոց լեզու** - Տվյալների հավաքում և մշակում, բանավոր և գրավոր ճիշտ, գրագետ, փաստարկված խոսքի կառուցում:**Գրականություն** - Նոր ժամանակների եվրոպական և արևելյան գրականությունը, եվրոպական պատմագրությունը և Հայաստանը:**Արվեստ** - Նոր ժամանակների մշակույթի, արվեստի գործերը, հուշարձաններ:**Հասարակագիտություն**–Գաղափարախոսությունների և հասարակարգերի ուսումնասիրում:**ՏՀՏ-**Տեղեկատվական տեխնոլոգիաների կիրառումը: |
| **Կապը Հանրակրթության չափորոշչի ավագ դպրոցի վերջնարդյունքների հետ** |
| **Մ1, Մ7, Մ11, Մ14, Մ15, Մ16,Մ22, Մ24, Մ28, Մ29, Մ35, Մ39, Մ40, Մ41:** |